open-index/open-wikipedia-markdown huggingface dataset:
Valgerd

**Valgerd** er et norsk kvinnenavn med norrøn opprinnelse. Navnet betyr «drept» og «innhegning». Navnet var svært vanlig i Norge i vikingtiden, men har siden hatt mindre utbredelse. En kjent navnebærer er den norske politikeren Valgerd Svarstad Haugland.

## Etymologi
*Valgerd* har opprinnelse i det norrøne navnet *Valgerðr*, dannet av *valr*, «drept», og *garðr*, «innhegning».

## Utbredelse
*Valgerðr* var et svært vanlig kvinnenavn på Island og antakelig også i Norge i vikingtiden. Det er 20 forskjellige personer med navnet nevnt i Landnåmabok.

*Valgerd* er også kjent brukt i Norge i middelalderen, men var ikke blant de mest brukte. Fire forskjellige personer med navnet er nevnt i Regesta Norvegica.

Navnet har senere hatt liten utbredelse i Norge, men formen *Valgerður* er vanlig på Island.

|}

## Kjente personer med navnet

Personene i listen er ordnet kronologisk etter fødselsår.
* Valgerður Dan (født 1944), islandsk skuespiller
* Valgerður Sverrisdóttir (født 1950), islandsk politiker og tidligere utenriksminister 
* Valgerd Svarstad Haugland (født 1956), norsk politiker
* Valgerd Skjeldal (født 1971), norsk langrennsløper
* Valgerd Mørch, norsk lektor og fagbokforfatter

## Referanser


## Eksterne lenker
Steel Aréna

**STEEL ARENA – [[Ladislav Troják]] stadion Košice** (*slovakisk:STEEL ARÉNA – Košický štadión Ladislava Trojáka*), er en multifunksjonell arena i Košice, Slovakia. Den er hjemmebanen til ishockeylaget HC Košice, som spiller i SLOVNAFT-serien. 

Stadionet ble ferdigstilt i 2006, og hadde da kostet 29 millioner euro å bygge. Stadionet har fått navn etter hovedsponsoren U.S.Steel Košice og ishockeyspilleren Ladislav Troják; sistnevnte vokste opp i Košice. 

Sammen med Ondrej Nepela Arena i Bratislava var Steel Arena vertarena under VM i ishockey i 2011 i Slovakia, VM i ishockey i 2019 i Slovakia.

En av de innledende grupper under håndball-EM 2022 for menn ble arrangert i hallen,
 
## Eksterne lenker
* 
* Offisielt nettsted fra Steel Arena (slovakisk) engelsk versjon
* Offisielt nettsted fra HC Košice(slovakisk)
* www.archiportal.sk(slovakisk)
Tate Donovan

**Tate Buckley Donovan** (født 1963) er en amerikansk skuespiller. Donovan er kjent for sin rolle som Jimmy Cooper i den amerikanske TV-dramaserien *[[The OC]]*.

Tate Donovan Buckley, den yngste av syv barn, ble født i New York som sønn av Eileen (født McAllister) og hennes ektemann J. Timothy Donovan, som var utdannet kirurg. Donovan studerte ved Dwight-Englewood School som ligger i Englewood, New Jersey før han begynte ved University of Southern California i Los Angeles. Donovan er av irsk avstamming. Hans tidligste filmer inkluderer rollen som Kevin Donaldson i SpaceCamp fra 1986 sammen med skuespillere som Lea Thompson og Kate Capshaw. Donovan hadde rollen som Joshua, kjæresten til Jennifer Aniston sin karakter, Rachel Green, i noen få episoder av sesong fire i den populære komiserien Venner for livet.

Donovan spilte rollen som sønnen til en prest fra en stor irsk-katolsk familie i det kortvarige NBC-dramaserien Trinity i 1998. Mer nylig har Donovan dukket opp som gjesteskuespiller i flere TV-serier som *The Guardian* (2001), Mister Sterling (2003), Exposed (2003) og i The OC (2003), hvor han spilte karakteren Jimmy Cooper. Fra 2007 til 2010 spilte Donovan advokaten Tom Shayes i TV-serien *Damages*. Som regissør har Donovan regissert en episode av TV-serien The OC i 2005.

I 2009 regisserte Donovan en episode i den sjette sesongen av TV-serien Medium. Han har også regissert flere episoder i TV-serier som Nip / Tuck, Weeds, Gossip Girl og Glee. Donovan var forlovet med Sandra Bullock i 1994 og senere med Jennifer Aniston. Donovan giftet seg med Corinne Kingsbury under en katolsk seremoni på en strand i en Malibu, California. Kingsbury og Donovan tok ut skilsmisse i 2008. Samme år annonserte Donovan sin støtte til president-kandidat Barack Obama, under det amerikanske presidentvalget i 2008.

## Referanser


## Eksterne lenker
*
Mikhail Skobelev

**Mikhail Skobelev** (født  i Moskva, Russland, død  av hjerteinfarkt) var en russisk general.

Etter eksamen fra det russiske militærakademiet som stabsoffiser, ble Skobelev sendt til Turkestan i 1868 og, med unntak av et intervall på to år, hvor han var en del av staben til den store hertug Michael i Kaukasus, forble Skovelev i Sentral-Asia frem til 1877. I 1876 ble byen Kokand erobret av russiske styrker under general Mikhail Skobelev og ble en del av russisk Turkestan. Han ble forfremmet til generalmajor og dekorert med Order of St. George før utbruddet av den russisk-tyrkiske krigen i 1877. 

I januar 1878 krysset Skobelev Balkan under en alvorlig storm og han beseiret tyrkerne ved Sheynovo, nær Shipka, der han fanget 36 000 fiendtlige soldater og mye militært utstyr, blant annet 90 kanoner. Etter den russisk-tyrkiske krigen ble Skobelev gitt kommandoen over militærdistriktet i Minsk. Etter Skobelevs død ble et monument reist i hans ære i Moskva. Skobelev var kjent for sin erobring av Sentral-Asia og heltemot under den russisk-tyrkiske krig i 1877-1878. Skobelev var alltid kledd i hvit uniform og på en hvit hest og var alltid å se i noen av de hardeste kampene. Skobelev var kjent og beundret av hans soldater som «Den hvite General». Den britiske feltmarskalk Bernard Montgomery uttalte at Skobelev var en av verdens dyktigste kommandanter på 1800-tallet.

## Referanser
Kåre Nøstvold

**Kåre Nøstvold** (1919–1981) var en norsk offiser med fenriks grad, motstandsmann, etterretningsagent for forsvaret av Norge under den annen verdenskrig.

## Bakgrunn
Nøstvold ble tidlig engasjert i motstandskampen i Norge under den annen verdenskrig. Han flyktet over til Sverige og reiste senere over til England der han fikk sin utdannelse som telegrafist.

I 1943 ble han, sammen med Arnfinn Grande, sluppet i fallskjerm over Austdalen mot Storfjellet i Åfjord på Fosenhalvøya. Deres hovedoppgave var utplassering av en radiosender på Fosen for overvåkning av de tyske interessene i Trøndelag, med direkte rapporteringer til Storbritannia under navnet til radiostasjonen CANOPUS.

## Andre verdenskrig
Nøstvold er mest kjent for sabotasjen mot ubåtbunkerne Dora 1 og 2 på Nyhavna i Trondheim i 1943. Han rapporterte direkte til London om åpningen av bunkeren. Tiltak ble satt i verk den 24. juli 1943 da 41 britiske B-17 F fly bombet Trondheim med Nyhavna som mål. Luftangrepet varte i 45 minutter med sterkt luftvernskyts fra tyske stillinger rundt omkring i Trondheimsdistriktet. Angrepet resulterte i at 42 tyske soldater ble drept og at 8 nordmenn omkom.

Da Nøstvold og Grande mistet slippet fra flyet fra Storbritannia, ble det gått manngard på Fosenhalvøya for å finne det. Senere ble droppet funnet, men med uheldig og negativ kontakt klarte angiveren Karl Ludvig Adding å bringe senderen til Trondheim fra Leksvik med båt. Med sine kontakter i Gestapo i Trondheim kom han i kontakt med Gemmecke og Gerhard Flesch. De sørget for radiosenderen kunne sende telegram til London via Nøstvold.

Senere fikk Nøstvold advarsler fra London-etterretningen om at hjemmefrontlederen Adding ikke tilhørte norsk etterretning og om at han måtte være forsiktig. Dette resulterte i at kontakten opphørte.

Nøstvold hadde en svært aktiv rolle i motstandskampen i Trøndelag under den annen verdenskrig. Dette resulterte i at han hadde virksomhet flere steder.

## Utmerkelser

Nøstvold ble tildelt St. Olavsmedaljen med ekegren. Av britene ble han hedret med King's Medal for Courage in the Cause of Freedom.

## Referanser


## Litteratur
* Øksendal, Asbjørn: *Lurøy-affæren – Operasjon Oleander : Gestapo i Trondheim og Leksvik-affæren 1942-44*, 1989 ISBN 9788270050239

## Kilder
* Hovedfagsoppgave om luftmakten i Norge under andre verdenskrig
* Steinhytta til Kåre Nøstvold
Joe Cada

**Joseph (Joe) Cada** (født 18. november 1987 i Shelby Township i Macomb County, Michigan) er en profesjonell amerikansk pokerspiller. Han jobber nå også som sponsor for PokerStars.

Han er mest kjent for å ha vunnet WSOP i 2009 i en alder av 21 år. Da han gjorde dette forbigikk han Peter Eastgate som den yngste vinneren av WSOP Main Event noensinne. Før dette hadde han to plasseringer i pengene i WSOP, begge samme år. Cada var ett vanlig syn i internettpokeren i flere år før han vant WSOP, og har tjent rundt 500,000 dollar der. Nå har han over 8,5 millioner dollar i turneringspremier.

## Referanser


## Eksterne lenker
*
Sideshow

**Sideshow** (engelsk for «sideforestilling») er en amerikansk betegnelse for en mindre forestilling eller opptreden som blir vist ved siden av hovedattraksjonen i et sirkus, gjerne i egne sidelokaler. Slike enkle framvisninger kan også forekomme på tivolier, på markedsplasser eller i fornøyelsesparker. 

Sideshow var særlig populære i USA fra ca. 1850 til 1950. Fordi sirkusforestillingene var omfattende produksjoner som begrenset seg til et par visninger per kveld, trengte eierne kortere og enklere tilleggsattraksjoner som kunne skaffe billettinntekter hele dagen.

Sideshowene omfattet folkelig, publikumsvennlig og spektakulær underholdning som sirkusene, men numre var gjerne enklere og mer intime. Artistene kunne være gjøglere, sterke menn, hypnotisører og burleskdansere. Andre undersjangere er loppesirkus og freak show, en type bisart «kroppsteater» med oppvisning av vanskapte eller kroppslig uvanlige mennesker og dyr mot betaling.

## Se også
* Freak show   
* Varieté, vaudeville, burlesk

## Eksterne lenker
*
Naser ad-Din Shah Qajar

**Nāser ad-Dīn Shāh Qājār** (farsi: ناصرالدین شاه قاجار; *Nāṣira’d-Dīn Šāh Qājār*; IPA: []; født 16. juli 1831, død 1. mai 1896) var sjah av Iran under Qajar-dynastiet fra 17. september 1848 til han ble myrdet 1. mai 1896. Han var sønn av Muhammed Shah Qajar, og var den tredje lengst regjerende herskeren i persisk historie, etter Sjahpur II av Sasanide-dynastiet og Tahmasp I av Safavide-dynastiet. Nāser ad-Dīn styrte Iran i nesten femti år, og var også den første persiske herskeren som skrev dagbøker og lot dem bli publisert. 

Han var den første iranske monarken i moderne tid som dro på statsbesøk til Europa; i etterkant ga han ut reiseskildringene sine fra disse besøkene. Han var positiv til nyvinninger, og tillot at det ble startet aviser i Iran. Han var også en foregangsmann i bruken av telegrafi og fotografi, og ville at det skulle anlegges jernbane og vanningsanlegg i Iran. I hans regjeringstid ble det gjennomført flere reformer i skoleverket, men skattereformene han innførte ble misbrukt av makteliten. Den iranske statsledelsen ble ansett som korrupt og ute av stand til å beskytte den alminnelige mann mot overgrep fra overklassen, og dette førte til økende misnøye med monarkiet og alt det representerte. Sjahen ble myrdet under et besøk til en helligdom i Rayy utenfor Teheran. 

## Referanser

## Eksterne lenker
*
12. serierunde i Tippeligaen 2011

**12. serierunde i [[Tippeligaen 2011]]** blir spilt på torsdag 16. juni. Seks kamper blir spilt klokka 19:00 og runden blir avsluttet med hovedkampen mellom Viking og Brann på Viking Stadion klokka 20:00. Kampen mellom Odd Grenland og Vålerenga var utsatt til 12. august på grunn av at Vålerenga hadde spillere i CONCACAF Gold Cup 2011.

## Fakta

## Referanser
Parisklubben

**Parisklubben** (fransk: **Club de Paris**) er et uformelt forum der representanter fra 19 av verdens største økonomier diskuterer tema som restrukturering av gjeld, gjeldslette og gjeldsslette for låntakerland med betalingsproblemer. Forumet ble etablert i 1956 da Argentinas gjeld ble reforhandlet for første gang. I tillegg til de 19 faste medlemmene kan andre kreditorland delta på enkeltsaker som assosierte medlemmer, og representanter fra internasjonale finansinstitusjoner eller land kan inviteres til å delta som observatører. 

## Medlemmer
### Permanente

*  Australia
*  Belgia
*  Canada
*  Danmark
*  Finland
*  Frankrike
*  Irland
*  Italia
*  Japan
*  Nederland

*  Norge
*  Russland
*  Spania
*  Storbritannia
*  Sveits
*  Sverige
*  Sør-Korea
*  Tyskland
*  USA
*  Østerrike

### Assosierte

*  Abu Dhabi
*  Argentina
*  Brasil
*  Israel
*  Kuwait
*  Mexico
*  Marokko

*  New Zealand
*  Portugal
*  Sør-Afrika
*  Trinidad og Tobago
*  Tyrkia

### Observatører

* Det internasjonale pengefondet (IMF)
* Verdensbanken
* Organisasjonen for økonomisk samarbeid og utvikling (OECD)
* FN-konferansen om handel og utvikling (UNCTAD)
* Europakommisjonen
* Afrikabanken (AfDB)
* Den asiatiske utviklingsbanken (ADB)
* Den europeiske bank for gjenoppbygning og utvikling (EBRD)
* Den interamerikanske utviklingsbanken (IADB)

## Eksterne lenker
*
Pysjamas

**Pysjamas**, også skrevet **pyjamas** eller forkortet til **pysj**, er nattøy som består av en vid, lett skjorte og tilhørende bukse i tynne, myke tekstiler. Pysjamas kan brukes som soveklær av kvinner og menn, barn og voksne.

Ordet pysjamas kan også brukes om for eksempel strandpysjamas.

## Historikk
Pysjamas ble tatt i bruk som uformelle inne- og hjemmeklær i England allerede på 1600-tallet. Dette var en slags dress av farget bomull eller silke, med en løs jakke med knapper og en bukse med snor i livet. Drakten var utformet etter indiske og persiske forbilder. Den europeiske pysjamasmoten gjaldt bare aristokratiet og varte kun kort tid. Plaggene ble imidlertid tatt opp igjen på 1880-tallet som nattøy og soveklær for menn og erstattet gradvis bruken av sid nattskjorte. Pysjamas for kvinner kom på 1900-tallet, først for jenter, siden også for voksne. Sist på 1920-tallet var pysjamaser en sterk konkurrent til nattkjoler. Både nattkjoler og pysjamaser ble heretter utformet i behagelige, attraktive snitt med en mengde varianter av halslinninger, ermer, lengder og materialer.

Det engelske navnet  *pajamas* og *pyjamas* er lånt fra *pijama*, en type vid, lett bukse med snor i livet som fortsatt bæres av både kvinner og menn i sørlige og vestre deler av Asia. Selve ordet er satt sammen av *pāē* («fot, bein») og *jāmah* («drakt, plagg») i persisk og urdu.

## Annet
* Bananer i pyjamas var en populær australsk barne-TV-serie som begynte i 1992
* Gutten i den stripete pysjamasen er en ungdomsbok av den irske forfatteren John Boyne fra 2006. Den handler om en jødegutt i konsentrasjonsleir under andre verdenskrig som er kledt i fangedrakt. Boka ble filmatisert i 2008. 

## Se også
* Nattøy
* Nattskjorte, nattkjole, serk
* Nattlue
* Slåbrok

## Eksterne lenker
* 
*
Flommen på Østlandet 2011

**Flommen på Østlandet i 2011** var en flom i juni 2011 som hovedsakelig rammet områdene rundt Gudbrandsdalen og Østerdalen. Flommen oppsto ved en kombinasjon av varmt i høyfjellet og mye regn. Det var en såkalt hundreårsflom.  Det er beregnet at flommen kom til å koste forsikringsselskapene minst 200 millioner kroner, noe som gjør flommen til den mest kostbare siden flommen i 1995.

Infrastrukturen fikk store problemer grunnet flommen. Blant annet ble Dovrebanen, E6 (ved Rosten og Dovrefjell), E16 (over Filefjell) og riksvei 3 (mellom Rena og Koppang) stengt. Kravene til tåle flom ble høyet for E6 Biri-Otta-prosjektet, hvilket kostet 200 millioner kroner.

## Se også
* Norges flomhistorie
* Flommen på Østlandet 1995 (Vesleofsen)

## Referanser
Christopher Malcolm

**Christopher Malcolm** (1946–2014) var en britisk skuespiller, regissør og produsent. Han oppnådde berømmelse for sin rolle som Brad Majors i den opprinnelige teaterproduksjonen av *The Rocky Horror Show*.

Malcolm ble født i Skottland, men vokste opp i Canada etter at familien utvandret til Britisk Columbia på slutten av 1940-tallet.

Malcolm studerte ved University of British Columbia hvor han arbeidet og studerte teater. Etter endt universitetsutdannelse returnerte Malcolm til Storbritannia og begynte sin profesjonelle skuespillerkarriere hos Royal Shakespeare Company som han var ansatt hos fra 1966 til 1968. Malcolm spilte i over ti produksjoner over de neste årene og jobbet med utallige regissører som Peter Hall, Trevor Nunn og John Barton.

Gjennom hele 1970-tallet jobbet Malcolm kontinuerlig både i teater og film, som han var med i utallige produksjoner, inkludert den prisbelønte og banebrytende musikalen The Rocky Horror Show i rollen som Brad Majors. Malcolm hadde også roller i filmer som *Star Wars Episode V: The Empire Strikes Back*, Reds, Ragtime og *Highlander*.

Malcolm var bosatt i Bath i Somerset sammen med sin partner Judy. De hadde tre barn, Morgan, Marlon og Nell, sammen.

## Referanser


## Eksterne lenker
* 
*
Gerda Gilboe

**Gerda Gilboe**  (født 5. juli 1914, død 11. april 2009) var en dansk operasanger og skuespillere, kjent fra serien *[[På tokt med Mathilde]]*.  I april 1946  var hun i Universitetets Aula under Øivin Fjeldstad, i 1949 «Bak Forteppet» på Edderkoppen, i 1953 Adele på Flaggermusen i Centralteatret, i Nitouche på Det Nye Teater (1959).

## Referanser


## Eksterne lenker
*
Foreningen Jømnvang

**Jømnvang** er et samfunnshus ved Jømna i Elverum.

Samfunnshuset Jømnvang ble bygd i 1914 av Jømna Trearbeiderforbund. Scenemaleriet i Jømnvang er malt av den kjente kunstmaleren Per Krohg. Dette regnes for å ha nasjonal verdi kulturhistorisk interesse for såvel brukerne av huset som av vernemyndighetene. 

## Historie

Samfunnshuset ble bygget av arbeiderlaget på Jømna i 1914. Dette var et ledd for å sysselsette arbeidsfolket som var på Kverndalen Brug og andre nærliggende arbeidsplasser på fritiden. I 1924 malte Per Krohg det kjente scenemaleriet i huset som i dag har kulturhistorisk verdi. For finansieringen av dette ble det opprettet en revygruppe  som kalte seg for Sopelimbanden. De hadde mange forestillinger  innenfor revy og teaterlivet. De ble kjent over hele Hedmark og holdt mange forestillinger blant annet i Trysil, Våler, Grue. Det var Rolf Østhagen og Lars Jømne som stod for viser og sketsjer.  I etterkrigstiden var det Oscar Mathisen som stod i spissen i gruppen.  En kjent forestilling som gruppen holdt var *Brødrene Østermanns huskors.*

Jømnvang ble også brukt til andre formål, blant annet til musikklivet på stedet der den kjente komponisten og dirigenten Severin Jevnager var sjef for Jømna Hornmusikkorps fra 1908 frem til sin død i 1928. Etter denne tiden var det Arvid Østby som stod for arrangementer, en stilling han hadde frem til 1981. Fra 1980-årene ble Jømna Hornmusikkorps slått sammen med Heradsbygda Musikkforening, som i dag fremtrer som J/H Musikkforening.

I dag brukes samfunnhuset til forskjellige arrangementer. Tom Steinar Lund som er født og oppvokst ved stedet har de senere årene hatt forestilling hver høst sammen med Viggo Sandvik, mest kjent som vokalist i bandet Vazelina Bilopphøggers for å fremme Jømna som sentrum.

Dagens eiere er Søndre Leiret Arbeiderlag, Jømna og Heradbsygd Musikkforening og Jømna Trearbeiderforening.

## Kilder

*J/H Musikkforening

*Årbok for Elverum 1990, Kari Lintoft ISBN 82-991342-4-2

*Stort å være tilbake

*Historier
Bruce Dern

**Bruce MacLeish Dern** (født 1936) er en amerikansk skuespiller. Dern har også hatt gjesteroller i en rekke TV-program. Dern har i løpet av sin karriere som skuespiller hatt roller i mer enn 80 spille- og TV-filmer.

Hans farfar var George Henry Dern, en tidligere guvernør delstaten Utah og krigsminister i USA, og hans onkel var poeten Archibald MacLeish. Hans gudfar var politikeren Adlai Stevenson, og hans gudmor var USAs førstedame Eleanor Roosevelt, som var gift med Franklin D Roosevelt. Dern studerte ved Choate School og senere ved University of Pennsylvania. Dern er far til skuespiller Laura Dern (født 1967), som han hadde sammen med sin eks-kone Diane Ladd, som han var gift med fra 1960 til 1969. Han giftet seg med sin nåværende kone, Andrea Beckett, i 1969. Dern er blitt tildelt en stjerne på Hollywood Walk of Fame. Hans datter Laura Dern og hans eks-kone Diane Ladd mottok sine stjerner på Hollywood Walk of Fame samtidig som Dern.

## Filmografi (utvalg)
* 1964 – *[[Marnie]]*
* 1973 – *[[The Laughing Policeman]]*
* 1974 – *[[Den store Gatsby (1974)|Den store Gatsby]]*
* 1977 – *[[Svart søndag]]*
* 1978 – *[[Driver (film)|Driver]]*
* 1978 – *[[Hjemkomsten]]*
* 1981 – *[[Tattoo]]*
* 1989 – *[[Nabo-hysteri]]*
* 1999 – *[[Hjemsøkt]]*
* 2003 – *[[Monster (film)|Monster]]*
* 2013 – *[[The Astronaut Farmer]]*
* 2013 – *[[Nebraska (film)|Nebraska]]*
* 2015 – *[[The Hateful Eight]]*

## Referanser


## Eksterne lenker
*
Sergio Sánchez (friidrettsutøver)

**Sergio Sánchez** (født 1. oktober 1982 i La Pola de Gordón) er en spansk terrengløper og langdistanseløper, som spesialiserer seg på 5000 meter. Hans fremste medalje til nå er sølv ved VM i friidrett innendørs 2010.

## Karriere
Som ungdom deltok han ved Ungdoms-VM i friidrett 1999 i Bydgoszcz, der han deltok på 3.000 meter. Han løp på 8.37,45, noe som holdt til 16.-plass. Kenyanske Pius Muli vant gull. 

Ved EM i terrengløp 2007 kom han på 18.-plass. 

Året etter, i 2008, fikk han sitt første EM-gull i terrengløp, da Spania vant lag-gull ved EM i terrengløp 2008. De andre deltakerne på laget var Ayad Lamdassem, Alemayehu Bezabeh og Javier Guerra. Individuelt kom han på 13.-plass på 10 km. Samme år fikk han bronse individuelt på 3.000 meter ved European Athletics Indoor Cup i Moskva. Ved VM i friidrett innendørs 2008 kom han på 8.-plass på 3.000 meter med tiden 7.59,74.

I 2009 vant Spania på nytt gull i lagkonkurransen ved EM i terrengløp 2009. Laget var det samme som i 2008, med unntak av at Javier Guerra var byttet ut med Francisco Javier López. Individuelt vant han ingen medalje, men endte på 4.-plass på 10 km, en forbedring fra året før, både plasseringsmessig og tidsmessig (31:26 i 2009, mot 31:42 i 2008). Under VM i friidrett 2009 i Berlin løp han 5.000 meter, men gikk ikke videre fra kvalifiseringsheatet, og endte på 16.-plass. Ved EM i friidrett innendørs 2009 i Torino greide han en fjerdeplass, to minutter bak landsmannen Jesús España som fikk bronse. Sánches' tid ble 7.45,29. Noe overraskende vant han terrengløpet *Cross Internacional de Venta de Baños*, foran regjerende europamester Alemayehu Bezabeh. 

Innendørssesongen 2010 ble et gjennombrudd for Sánchez. Han satte ny innendørsrekord på både 2.000 og 3.000 meter, og ved VM i friidrett innendørs 2010 i Doha fikk han sølv på 3.000 meter, kun slått av Bernard Lagat. Like bra gikk det ikke ved EM i friidrett 2010 i Barcelona, der han ble slått ut i kvalifiseringsheatet. 

## Referanser


## Eksterne lenker
* 
* Profil hos European Athletics
* Intervju på European Athletics
* Profil hos The-Sports.org
Casper Van Dien

**Casper Van Dien** (født 18. desember 1968 i Milton, Florida) er en amerikansk skuespiller, kjent for sin rolle som Johnny Rico i filmen *[[Starship Troopers]]* i 1997, rollen ble igjen spilt i *Starship Troopers 3: Marauder* i 2008.

Hans far var offiser i den amerikanske marinen. Det er en lang militær tradisjon i Van Diens familie. Hans bestefar var marinesoldat under den andre verdenskrig. Van Dien er etterkommer av en nederlandsk familie som slo seg ned i New York-området. Han har også svenske, franske, engelske og indianske forfedre. 

Van Dien fikk en rekke mindre roller i forskjellige TV-serier og filmer etter at han flyttet til Los Angeles. Han hadde en rolle i såpeoperaen *Life to Live* og prime time dramaserien *[[Beverly Hills, 90210]]*. Han hadde en rolle i regissør Tim Burtons film *[[Sleepy Hollow (film)|Sleepy Hollow]]* fra 1999. 

Van Dien var gift med Carrie Mitchum, barnebarn av Robert Mitchum, fra 1993 til 1997. De har to barn, Casper Robert Mitchum Van Dien og Caroline Dorothy Grace Van Dien, som Van Dien har full foreldrerett for. Van Dien er frivillig ambassadør for non-profit organisasjonen Childhelp.

## Referanser


## Eksterne lenker
* 
*
GÆA Norvegica

**GÆA Norvegica** (stiftet i 1935) er en studentforening ved Institutt for geofag, Universitetet i Oslo (UiO). Foreningen er for alle geo-studenter på bachelor, master og ph.d. nivå på studieprogrammer ved Institutt for geofag. Foreningen drives av studentene og mange bidrar i arbeidet. Foreningen har en leder som velges, nestleder og andre som ivaretar andre funksjoner. Navnet på foreningen GÆA Norvegica er hentet fra en bok skrevet av den norske geologen og fjellklatreren Baltazar Mathias Keilhau med tittelen *[[Gaea Norvegica]]*.

Foreningen ble stiftet så tidlig som i 1935 under en studentekskursjonen på høyfjellet, og er en av de eldste studentforeningene ved UiO. Det var professor i geologi Olaf Holtedahl (1885–1975) ved Universitetet i Oslo, som var den som indirekte gav støtet til GÆA Norvegicas tilblivelse i 1935.

GÆA Norvegica jobber for det sosiale miljøet på Institutt for geofag, og arrangerer ulike sosiale sammenkomster for studentene. Disse tilstelningene er også åpne for ansatte ved Institutt for geofag som kan delta.

## Se også

* Liste over studentorganisasjoner i Norge

## Referanser


## Eksterne lenker
* 

* Side om GÆA Norvegica hos Institutt for geofag, UiO
Bislettalliansen

**Bislett Alliansen** er et samarbeid mellom de tre Osloklubbene IL i BUL, IK Tjalve og SK Vidar. Alliansen ble etablert i 1966 sammen med arrangement av de første Bislett Games på Bislett stadion. Allansen har siden stått sammen om Norges største friidrettsstevne, og står også bak tildelingen av Bislett-medaljen. Klubbene samarbeider også om administrasjonen av Bislett stadion på vegne av Idrettsetaten i Oslo.

I 1993 etablerte alliansen Norges største løpsserie for jenter, Jentebølgen. Formålet med Jentebølgen er å få flest mulig jenter til å mosjonere jevnlig på sine egne premisser, og at de uansett alder og form skal kunne delta i trimløp. Løpsserien er landsomfattende med nær 15 ulike løp i 15 ulike byer, der det største arrangementet er Jentebølgen Trondheim. I begynnelsen av 2013 la Bislett Alliansen ned den sentrale administrasjonen av Jentebølgen. 

Bislett Alliansen arrangerer også Donald Duck Games i forbindelse med Bislett Games. Leken er for barn og legges til nærmeste helg. 

Politikeren og idrettslederen Ivar Egeberg var leder av Bislett Alliansen i 25 år.

## Referanser


## Eksterne lenker
*
Kvalifisering til EM i fotball 2012, gruppe A

**[[Kvalifisering til EM i fotball 2012]], gruppe A** begynte 3. september 2010 og endte 11. oktober 2011.  Vinneren av gruppa gikk direkte til sluttspillet, mens nummer to måtte spille play-off mot en annen toer. 

## Statistikk

## Terminliste
Rotes Rathaus undergrunnsstasjon

**Berliner Rathaus undergunnsstasjon** er en fremtidig stasjon ved Berliner Rathaus på linje U5 i Berlin. Byggingen av stasjonen ble påbegynt i 2010 og den forventes ferdig i 2019. Den 100 meter lange stasjonen vil ligge parallelt med hovedfasaden på rådhuset. Arkitekt er Oliver Collignon.

Stasjonen bygges i to nivåer. Det øvre nivå vil bli trafikkert av U5, mens det på nedre nivå vil bli tre avlastingsspor til parkering av vogner. Disse sporene kan bygges om til en stasjon med to spor i fall det blir aktuelt å bygge den planlagte U10 fra Weißensee til Potsdamer Platz og videre til Steglitz.

## Eksterne lenker
*
Savnet (film fra 1982)

***Missing – Savnet*** (originaltittel: *Missing*) er en amerikansk dramafilm fra 1982 med Jack Lemmon og Sissy Spacek i hovedrollene. Regi er ved Costa Gavras. Filmen er basert på den sanne historien om den amerikansk journalisten Charles Horman, som ble meldt savnet etter Militærkuppet i Chile i 1973. Filmen handler i all hovedsak om hans kone og hans fars søken etter ham like etter kuppet. Manuset er basert på Thomas Hausers bok *The Execution of Charles Horman: An American Sacrifice* (1978).

Filmen vant Gullpalmen ved Filmfestivalen i Cannes. Jack Lemmon ble ved samme festival tildelt prisen som beste mannlige skuespiller. Den ble året etter tildelt Oscar for beste manus. Den ble i tillegg nominert til Oscar i klassene beste mannlige hovedrolle, beste kvinnelige hovedrolle og beste film. Den vant også to BAFTA-priser, samt en pris fra Writers Guild of America (manus).

*Savnet* ble forbudt i Chile av politiske årsaker.

## Handling
Ed Horman ankommer Chile for å lete etter sønnen Charlie, som arbeider der som journalist og forsvant under et nylig militærkupp. Ed møter sin svigerdatter, Beth (spilt av Sissy Spacek) som han har et anstrengt forhold til, og de krangler om politikk. Ed gir sønnen og svigerdatterens radikale politiske synspunkter skylden for Charlies forsvinning. Men Beth gir den amerikanske regjeringen skylden. Ed bruker sine forbindelser til å møte forskjellige myndighetspersoner i håp om å finne ut sannheten om sønnens forsvinning.

Ed oppdager at den amerikanske ambassaden ikke var så nyttig som han trodde de kom til å være, og han mistenker ambassaden for å skjule informasjon om Charlie. En amerikansk diplomat er høflig og vennlig, men lyver hele tiden for dem. En høytstående amerikansk militærattaché forteller rett ut til Ed at det som skjedde med Charlie, var hans egen feil, og bemerker at "hvis du leker med ild, så blir du brent"

Sammen med Beth får Ed vite at amerikanske myndigheter hadde mange interesser i områder som har blitt forsterket av militærkuppet og dets ettervirkninger, og at mange militære tjenestemenn fra USA hjalp Augusto Pinochet under kuppet. Etter hvert blir Ed stadig mer desillusjonert av amerikanske myndigheter og deres handlinger, samtidig som han forsøker å finne bevis om sønnen hans kan ha blitt myrdet av en militærjunta, eller av amerikanerne.

## Om filmen
;Anmelderne
Den amerikanske filmkritikeren Roger Ebert gav den tre av fire stjerner.

Den ble meget godt mottatt av Aftenpostens anmelder som blant annet skrev: «...den virker sann og hederlig, hverken overspilt eller i handling eller miljø, og nettopp derfor så engasjerende, avslørende og gripende».

;Publikum
Den innbrakte $14 millioner på amerikanske kinoer og havnet dermed på en 56.-plass på listen over de mest innbringende filmene i USA i 1982.

;Innspilling
Innspilt på forskjellige steder i Mexico.

## Rollebesetning

## Referanser


## Eksterne lenker
*
Orthonectider

**Orthonectider** er noen små virverløse dyr som ofte har blitt regnet til gruppen Mesozoer. Orthonectidene er meget små og er kjent for å være parasitter på større sjødyr.

De er særkjønnede og formerer seg ved indre befruktning. Omkring 20 arter er beskrevet, og en av de mest kjente er *Rhopalura ophiocomae*.
Rhombozoer

**Rhombozoer** (eller Dicyemida) er en gruppe virvelløse dyr som lever som parasitter på blekkspruter. 

De deles inn i familiene Conocyemidae, Dicyemidae og Kantharellidae. Størrelsen varierer fra 0,1 til 9 mm.
Amanda Donohoe

**Amanda Donohoe** (født 1962) er en engelsk skuespillerinne.

Donohoe mest kjent for hennes mange arbeider på TV, blant annet i TV-seriene *[[LA Law]]* og *Emmerdale* og for hennes roller i en rekke suksessrike filmer, inkludert i *[[Liar, Liar]]* med Jim Carrey i hovedrollen. Amanda studerte ved The Francis Holland School og senere ved Central School of Speech and Drama. Donohoe kom som nummer 38 på en liste over de femti beste britiske skuespillerne.

## Referanser


## Eksterne lenker
*
Og tok de enn vårt liv

***Og tok de enn vårt liv*** er en bok fra 1963 av Per Hansson som omhandler Peder Morsets, ektefellen Marits og sønnenes innsats og kamp mot okkupasjonsmakten under den andre verdenskrig.

## Handling
Marit var datter til «bonden på Stugudal» som «forsømte sjelden noen anledning til å understreke at nest Vårherre kom fedrelandet». Hun giftet seg med Peder Morset (som hadde verv som blant annet lærer og klokker, samt verv i det lokale overformynderiet).

Våren 1942, i Peder Morsets siste tale foran menigheten i Selbu (der han var klokker) «mante han folket til å stå fast i kampen mot tyranniet, og han sluttet med noen linjer fra Vår Gud han er så fast en borg» – «**Og tok de enn vårt liv** – gods, ære, barn og viv – la fare hen, la gå – de kan ei mere få – Guds rike vi beholder».

Tormod Morset tok flere turer fra svenskegrensen til Klegset-gården i Selbu høsten 1941.
. Fordi han på flere av turene fraktet enkeltvise radiosendere med våpen vedlagt, risikerte han dødsstraff om han og lasten ble pågrepet av okkupasjonsmakten. På flere av turene bar han lasten på ryggen den 90 kilometer lange turen fra svenskegrensen.

Familien flyktet fra Klegset-gården på den 1. mars 1943. Peder Morset og 10 andre motstandsfolk ble henrettet på Kristiansten festning 19. mai 1943.

## Forordet
I bokas forord skrev forfatteren at «Det alt vesentligste av stoffet har jeg kunnet kontrollere riktigheten av, og skulle en og annen detalj være blitt unøyaktig, ber jeg om leserens forståelse for oppgavens vanskelighet».

Forfatterens «særlige takk» gikk til Toni Schwenk (sjefen for Vollan kretsfengsel der Peder Morset ble holdt fram til han ble henrettet), Kåre Viken, Aksel Fikkan, Bjarne Eriksen, Gunnar Karlgård og Gudrun Haave.

Litteratur som ble benyttet av forfatteren var *[[Forræderiets epoke]]*, *[[Gestapo i Norge]]*, *[[Hjemmestyrkene]]*, *[[Kompani Linge]]*, *[[Frå  lærarstriden]]*, *[[Lærerne som falt]]*, og artikler av og om Rinnan-saken i *[[Adresseavisen]]*, *[[Nidaros (avis)|Nidaros]]* og *[[Arbeideravisa]]*.

## Referanser
Leddsnegler

* Neoloricata
* Paleolorikata

**Leddsnegler** eller **skallus** er en klasse av bløtdyr. 

Deres rygg er delt i åtte kalkplater, mens undersiden en enhetlig og skiveformet. De kan rulle seg sammen. 

De er særkjønnede. Hos noen arter skjer befruktningen ute i vannet, mens hos andre skjer den i hunnindividets bakkropp, og eggene kan i noen tilfelle bli båret av henne til de klekkes.

Skallets overside er dekket av øyne laget av aragonitt. Disse er tilstrekkelig komplekse til å danne bilder, men undersøkelser viser at desto større og mer komplekse øynene er, desto mer svekker det skallet. Arrangementet blir derfor et kompromiss mellom synsevne og skallstyrke.

Man kjenner til omkring 1000 arter, hvorav 13 i Norge. Den mest utbredte arten i Norge er *Leptochiton asellus*.

## Referanser




## Eksterne lenker
*
Don Carlos, hertug av Molina

**Don Carlos, hertug av Molina**, fullt navn **Carlos María Isidro Benito de Borbón y Borbón-Parma** (1788–1855) var den andre gjenlevende sønn av kong Karl IV og hans hustru Maria Luisa av Parma. Som infanteble han karlistenes tronpretendentda han i 1830 ble fratatt arverett til den spanske tronen til fordel for broren, kong Ferdinand VIIs datter, den senere dronning Isabella II. Dette utløste etter hvert en misnøye med denne kongelinjen, senere kalt alfonso-linjen etter de to kommende kongene Alfonso XII (1874–1885) og Alfonso XIII (1886–1931).
## Referanser
Trondheims demografi

**Trondheims demografi** beskriver Trondheims befolkningsutvikling (demografi). Trondheim hadde ifølge Statistisk sentralbyrå  innbyggere pr 1. oktober 2011., og den 30. september 2009 ble byens innbygger nummer 170&nbsp;000 født. Dersom man medregner studentene som ikke melder flytting til byen, er det faktiske innbyggertallet vesentlig høyere. Trondheim er den tredje mest folkerike kommunen i Norge, men blir av SSB regnet som det fjerde største tettstedet.

Trondheim er en by i vekst. Fødselsoverskuddet har vært på 1200-1300 i 2008 og 2009, mens det var mellom 700 og 1&nbsp;000 pr år i perioden 1997-2007. Netto innflytting er også positiv, og har vært over 1&nbsp;000 personer pr år siden 2005, med 2006 og 2007 som de høyeste, med hhv. 2&nbsp;183 og 2&nbsp;462 personer. I 2010 ble det født ca 2&nbsp;600 barn i Trondheim, det høyeste tallet på 35 år.

8,4% av byens befolkning har innvandrerbakgrunn. Tabell: De 20 største innvandrergruppene i Trondheim etter landbakgrunn per 1. januar 2011:

## Referanser
Reed Diamond

**Reed Diamond** (født 20. juli 1967 i New York City) er en amerikansk skuespiller. 

Diamond er best kjent for rollen som detektiv Mike Kellerman i TV-serien *Homicide: Life on the Street*. Han spilte også i TV-serien The Shield. I tillegg til hans faste rolle som Stuart Collins i TV-serien Judging Amy fra 1999 til 2003 har Diamond også hatt gjesteroller i TV-seriene Crossing Jordan, The West Wing, Medium, Numb3rs, , Stargate SG-1, Without a Trace og 24. Reed studerte ved University of North Carolina før han i 1980 før han begynte å studere skuespill ved The Juilliard School i New York. Han hadde en rolle i filmen Overhengende fare med Harrison Ford fra 1994. Hans første store gjennombrudd kom i 1995 da han ble med i TV-serien Homicide: Life on the Street. Hans andre kjente roller inkluderer en re-make av filmen High Noon (2000), Spider-Man 2 (2004) og Good Night, and Good Luck (2005).

## Referanser


## Eksterne lenker
*
Kathy Burke

**Kathy Lucy Bridget Burke** (født 1964) er en engelsk skuespillerinne, komiker, forfatter og regissør. 

Burke spilte i filmen *Kevin and Perry Go Large*. Hun hadde også en rolle som moteredaktøren Magda i TV-serien *[[Absolutely Fabulous]]*. Burkes første rolle var i en film fra 1983 regissert av skuespillerinne og regissør Mai Zetterling. Burke fikk prisen for beste skuespillerinne i 1997 under Cannes Film Festival for hennes rolle i dramaet *Nil by Mouth*. Burke har blitt nominert til tre British Comedy Awards, to BAFTA TV Awards og en National Television Award gjennom hennes skuespillerkarriere. I 2010 fullførte Burke en kort selvbiografisk film som heter *Better Than Christmas*.

## Referanser


## Eksterne lenker
*
Winterreise (album)

***Wintrreise*** er et musikkalbum med Njål Sparbo, utgitt i 1996.

## Sporliste
# «Gute Nacht»
# «Die Wetterfahne»
# «Gefrorne Tränen»
# «Erstarrung»
# «Der Lindenbaum»
# «Wasserflut»
# «Auf dem Flusse»
# «Rückblick»
# «Irrlicht»
# «Rast»
# «Frühlingstraum»
# «Einsamkeit»
# «Die Post»
# «Der Greise Kopf»
# «Die Krähe»
# «Letzte Hoffnung»
# «Im Dorfe»
# «Der stürmische Morgen»
# «Täuschung»
# «Der Wegweiser»
# «Das Wirtshaus»
# «Mut»
# «Die Nebensonnen»
# «Der Leiermann»

## Eksterne lenker
*
Stephen Dorff

**Stephen Dorff** (født 29. juli 1973 i Atlanta, Georgia) er en amerikansk skuespiller.

Dorff er sønn av Nancy og Steve Dorff, som var en komponist og musikkprodusent. Hans far var jødisk. Dorff vokste opp i Los Angeles, hvor hans far jobbet, og han begynte som skuespiller allerede som barn, vises i forskjellige reklamefilmer. Dorff studerte ved flere private skoler, og han ble utvist fra fem av disse.

Dorff begynte å opptre som profesjonell skuespiller på slutten av 1980-årene. Dorff har dukket opp som gjesteskuespiller i TV-programmer som Diff'rent Strokes, Blossom, Roseanne og Married with Children. Dorff sin første store rolle var i filmen The Gate fra 1987, en skrekkfilm om en gutt som, sammen med en venn, oppdager et hull i jorden som viser seg å være en inngangsport til helvete. Dorff hadde en rolle i Sesong 3 av TV-serien True Detective.

## Filmografi
* 1990 - Always Remember I Love You som Robert Mendham
* 1993 - Judgment Night som John Wyatt.
* 1996 - I Shot Andy Warhol som Candy Darling.
* 2001 - Zoolander i en cameo
* 2003 - Cold Creek Manor som Dale Massie.
* 2006 - World Trade Center som NYPD-ansatt Scott Strauss.
* 2009 - Public Enemies som Homer Van Meter.
* 2012 - The Iceman som Joey Kuklinski.

## Referanser


## Eksterne lenker
*
Gary Beadle

**Gary Beadle** (født 1965) er en engelsk skuespiller. Han spilte Paul Trueman i *[[EastEnders]]* og Gary Barwick i *Operation Good Guys*.

Beadle har også medvirket i filmen *The Young Ones* fra 1984. Beadle har medvirket i TV-serien *[[Absolutely Fabulous]]*, hvor han spilte den homofile elskeren til Eddies (Jennifer Saunders) tidligere ektemann. I 1997 hadde en rolle i TV-serien *Born To Run*. Han medvirket i de medisinske dramaseriene *Casualty* (2001), *Holby City* (2005) og *Doctors* (2006). Han hadde også en rolle i Jean-Claude Van Dammes film *Til Death* fra 2007. Hans bror er skuespiller og forfatter Rikki Beadle-Blair.

## Eksterne lenker
*
Harriet Thorpe

**Harriet Thorpe** (født 1957) er en britisk skuespiller. 

På 1990-tallet var hun med i den britiske TV-serien *The British Empire* der hun spilte rollen som Carole Parkinson, en resepsjonist som hadde en dyp depresjon. Thorpe spilte rollen som Fleur i TV-serien *[[Absolutely Fabulous]]*. Thorpe har også medvirket i flere oppsetninger på teater. Hun arbeidet blant annet ved Royal National Theatre i Londons West End og ved Regent's Park Open Air Theatre.

## Referanser


## Eksterne lenker
*
Helen Lederer

**Helen Lederer** (født 24. september 1954) er en komiker og skuespiller fra Wales som var en del av den alternative britiske komedieframgangen på begynnelsen av 1980-tallet.

Hennes far var født i Teplice i Tsjekkoslovakia i 1926; mange av hennes slektninger ble myrdet i holocaust.

Lederer har alltid vært en mindre skuespiller eller gjesteskuespiller i programmer med hennes samtidige, og som sådan hatt en god, gjennomført karriere, men har også gått utenfor til flere 'seriøse' roller, og ble gitt god omtale da hun tok del i *The Vagina Monologues* på Londons West End.

Lederer hadde rollen som «Catriona» i den britiske komiserien *[[Absolutely Fabulous]]* og hun hadde en gjesterolle i situasjonskomedien *The Baldy Man*. Lederer har vært gift seg to ganger og har en datter, Hannah Lederer-Alton (født 1990), som begynte sin egen skuespillerkarriere i ITV-serien *Echo Beach* i januar 2008. Lederer er en frivillig ambassadør for veldedige organisasjoner og for UNICEF.

## Referanser


## Eksterne lenker
* 
* Helen Lederers offisielle nettside
Felix Dexter

**Felix Dexter** (1961–2013) var en skuespiller, komiker og forfatter bosatt i London i Storbritannia.

Dexter ble født i St. Kitts i Karibia og flyttet i en alder av syv år til London sammen med familien sin. Dexter opptrådte på BBC Radio 4 og var med i radioserien *Down the Line* og han medvirket i TV-serien *[[Absolutely Fabulous]]* som Saffys kjæreste John Johnston. Dexter medvirket også i flere teateroppsetninger i regi av Royal Shakespeare Theatre i Stratford-upon-Avon i Warwickshire i England. 

## Referanser


## Eksterne lenker
* 
*
Slimnett

**Slimnett** eller ***Labyrinthulomycetes*** er en gruppe av organismer som gjerne klassifiseres som tilhørende Det gule riket. 

De består av celler som glir inne i et felles nettverk. De fleste snylter på alger og sjøplanter og noen kan gjøre stor skade.
Enneadene

:*Se også begrepet [[Enneade]] fra egyptisk mytologi
***Enneadene*** ([[gammelgresk]] Ἐννεάδες) er den [[nyplatonisme|nyplatonske]] filosofen [[Plotin]]s samlede verker, redigert av hans elev [[Porfyrios]] ca år [[270]]. Tekstene ble av Porfyrios redigert slik at de kom til å utgjøre seks bøker à ni avhandlinger. Derav navnet *Enneade* som betyr *ni*. [[Nyplatonisme]]n og Plotins tenkning kom til å utgjøre en betydelig innflytelse på den senere kristne teologien. 

Det overleverte tekstmaterialet fra Plotin er et av de største vi har fra noen gresk filosof, og sannsynligvis har alt han skrev blitt bevart.

Avsnitt fra verket refereres til som «*V.3. (49) 2.14-16*», som betyr *Femte enneade, tredje bok (nr 49 i Porfyrios kronologiske oversikt over Plotins verker), kapittel 2, linjene 14-16. 

## Referanser


## Norske utgaver
* *Om det skjønne og Enheten : Utvalg fra Enneadene*. Innledning og oversettelse ved Aasmund Brynildsen. Servolibris, 1965
* *Plotin*. Innledning og oversatte tekster ved H. Ludin Jansen. Aschehoug, 1971. (Thorleif Dahls kulturbibliotek)
** *Et utvalg fra enneadene*. Utvalg og oversettelse av H. Ludin Jansen ; innledende essay av Eyjólfur Kjalar Emilsson. Bokklubben, 2007. XXXIX, 241 s. (Verdens hellige skrifter; 46). ISBN 978-82-525-6692-5
Christopher Ryan

**Christopher Ryan** (født 25. januar 1950 i Bayswater i London) er en engelsk skuespiller. 

Ryan er kanskje best kjent for sin rolle som Mike i komedieserien *The Young Ones* på BBC. Han begynte sin profesjonelle skuespillerkarriere hos Glasgow Citizens Theatre i 1971. Han spilte i regissør Samuel Becketts skuespill *Waiting for Godot*, som ble satt opp ved Queen's Theatre i West End i 1991. Hun hadde også en fast rolle i den britiske komedieserien *[[Absolutely Fabulous]]*. Han hadde også en rolle i *Mr. Bean Goes Back To School*.

## Eksterne lenker
*
Mo Gaffney

**Mo Gaffney** (født 1958) er en amerikansk skuespiller, komiker, forfatter og politisk aktivist. 

Gaffney har ledet to egne TV-talkshow: *Women Aloud!* og *The Mo Show*. Hun og vennen Kathy Najimy regisserte og spilte i to off-Broadway-show, *The Kathy og Mo Show: Parallel Lives* og *The Kathy og Mo Show: The Dark Side*, som begge ble tildelt en Obie-pris. Hun hadde en rolle i sesong 4 og 5 av TV-serien *[[Et syttitallsshow]]* som Joanne Stupak, Bob Pinciotti sin kjæreste. Gaffney hadde en tilbakevendende rolle i *Mad About You* og hun hadde gjesteroller i *[[Venner for livet]]*. Hun hadde også en fast rolle i situasjonskomedien *[[Absolutt fabelaktig]]*.

## Referanser


## Eksterne lenker
* 
*
Elvepil

**Elvepil** (*Salix x erhartiana* eller *Salix alba x pentandra*) er et svært vanlig,  hybrid løvtre pilefamilien / vierfamilien (*Salicaceae*). Det er en krysning av artene hvitpil og istervier, og blir opptil 20 meter høyt. Det har blitt dyrket i Norden og er naturalisert på spredte steder i Danmark, det sørlige Finland og på sørøstlandet i Norge. Den er sjelden i vårt land.

Barken er brun til brunrød og brekker ikke så lett, ungkvister som kan være noe hårete. Knoppene er eggerunde og 6-9 mm lange, og utoverbøyde med tidvis behåring. Øreknoppene er lansettformede og tidvis svært mørke der de sitter i hjørnet mellom grenen og festet av bladstilken. De blanke og klargrønne, svært fintannede bladene er 8-12 cm lange og lyse- eller blågrønne under, bladstilk 8-12 mm med inntil 8 kjertler. Bladet er 3-5 ganger lengre enn det er bredt, og er bredest før midten (elliptisk) med en relativt smal spiss. Bladets underside mister mye av hårdekket etterhvert. Ørebladene er fraværende eller har lansettform. 

Elvepil blomstrer  i mai med hunnblomster i 3-4 cm lange rakler med en inntil 5 mm lang kapsel og kort griffel. Raklene sitter lenge på treet. Den kan likne på blankpil i treets form, men har ikke klebrige skudd og knopper slik blankpil har. Arten vokser i fuktig, gjerne oversvømmet jord langs strender og bekker i skog, eller på ruderatmark. 

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Blankpil

**Blankpil** (*Salix x meyeriana* eller *Salix fragilis x pentandra*) er et sjeldent, hybrid løvtre pilefamilien / vierfamilien (*Salicaceae*). Det er en krysning av artene skjørpil og istervier, som blir opptil 15 meter høyt. Det har blitt dyrket i Norden og er naturalisert på spredte steder ved elver og vann i Danmark, det sørlige Finland, vestkysten av Sverige, og i Norge langs kysten fra svenskegrensen og nord til Sognefjorden, med en del populasjoner rundt Bergen. Den er relativt sjelden i vårt land.

Barken er brun til brunrød og furet, ungkvister kan være klebrige. Knoppene er rødbrune eller rustrøde, eggerunde og 5-8 mm lange, og ofte klebrige, med tydelig innoverbøyd spiss. De blanke og mørkegrønne, svært fintannede bladene er 7-12 cm lange og lyse- eller blågrønne under, bladstilk 10-15 mm med inntil 12 kjertler. Bladet er 3-5 ganger lengre enn det er bredt, og er bredest nær midten (ikke elliptisk) med en smal spiss. Bladets underside har ikke hårdekke. Ørebladene er små og runde. 

Blankpil blomstrer i mai og hunntrær er meget uvanlige, de fleste individer er hanntrær. Den kan likne på elvepil i treets form, men atskiller seg ved en mer furete bark enn elvepil har. Arten vokser i fuktig, gjerne oversvømmet jord langs strender ved elver og innsjøer. 

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*